Lav et referat af nedenstående tekst:

Tekst:
Det bliver formentlig med hits som "In da Club" og "Candy Shop", den amerikanske rapper 50 Cent søndag forsøger at få publikum til at rappe med, når han giver koncert i Aalborg. Det bliver dog ikke kun dem, der har købt billet til koncerten, som kommer til at kunne høre verdensstjernen optræde. Koncerten finder nemlig sted udendørs på Musikkens Plads ved Aalborgs havnefront, så dem, der bor i nærheden, bliver tvangsindlagt til at høre musikken, de ikke kan skrue ned for. - Kunstnerne har nogle krav til, hvor højt vi skal spille, og så er der nogle krav fra kommunen omkring støj og miljø, siger produktionschef Peter Iversen fra Musikkens Hus. Nyt anlæg skal sikre mindre støj Det er projektleder Frank Søndergaard fra Sound & Light, der sørger for, at der kommer lyd ud til koncertgæsterne. Han ved godt, at det lydtryk Sound & Light kommer med, er en pestilens i manges ører. - Der er mange, der gerne vil have musik, men der er også nogle, der synes, det er pest og kolera hver gang, der er en koncert, siger Frank Søndergaard. Derfor har firmaet fra Nørresundby netop investeret et større millionbeløb i et helt nyt højttaleranlæg, der ikke blot spiller endnu højere - det skulle også gerne sikre, at lyden primært kommer ud til publikum og ikke til naboerne. - Det skulle gerne give alle gæsterne på pladsen en god oplevelse, men det skulle også kunne støje mindre bagud og til siderne for at sige det på forståeligt dansk, siger Frank Søndergaard. - Gratis koncert fra første parket På den ene side af koncertpladsen ligger luksuslejligheder med udsigt til Limfjorden og ufrivillig søndagsrap. I ungdomsboligerne på den anden side er lydhørheden muligvis større. - De får en dejlig, gratis koncert fra første parket, siger Peter Iversen. Musikkens Hus, som arrangerer koncerten, ved godt, at det er umuligt at undgå, at naboerne til en udendørskoncert mærker støjgener. Derfor er de klar med et tilbud til dem, der bor i nærheden af Musikkens Plads. - Vi har rakt ud til naboerne, fordi vi gerne vil have en dialog omkring det. Vi har inviteret dem med ind til festen, hvis de gerne vil det. Og er der nogle af dem, der er til noget andet, så kan de komme til et andet arrangement i Musikkens Hus, siger Peter Iversen.

Referat:
Den berømte amerikanske rapper 50 Cent optræder søndag i Aalborg. Koncerten afholdes udendørs, og Musikkens Hus, der arrangerer, erkender, at naboerne nok vil blive generet.